
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E


Trgovački sud u Zadru, po sutkinji Ani Markač, u skraćenom stečajnom postupku nad dužnikom CORTINA d.o.o., Zadar, Ulica Franje Račkog 11, OIB:12108990493, postupajući po čl. 433. Stečajnog zakona (Narodne novine broj 71/15), dana 18. listopada 2017.,

r i j e š i o  j e

            Obustavlja se skraćeni stečajni postupak nad dužnikom CORTINA d.o.o., Zadar, Ulica Franje Račkog 11, OIB:12108990493.

Obrazloženje

Postupajući po zahtjevu Financijske agencije, RC Split, Podružnica Zadar od 17. svibnja 2017., oglasom ovog Suda od 14. srpnja 2017. pozvana je osoba ovlaštena za zastupanje dužnika da dostavi prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnijela je Republika Hrvatska, Ministarstvo financija, Porezna uprava, Područni ured Dalmacija, navodeći da ima tražbinu prema dužniku u iznosu od 265.003,36 kn, a što da je razvidno iz ovjerenog stanja računa poreznog obveznika Ministarstva financija-Porezne uprave na dan 21. kolovoza 2017.
Kako nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer Republika Hrvatska, Ministarstvo financija, Porezna uprava, Područni ured Dalmacija podnijela prijedlog za otvaranje stečajnog postupka nad ovim dužnikom, pri čemu je ista učinila vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 18. listopada 2017.   

						    Sutkinja
								   Ana Markač

UPUTA O PRAVNOM LIJEKU:  
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (dva) istovjetna primjerka, a o istoj odlučuje Visoki trgovački sud Republike Hrvatske. 



Dostaviti: 
· FINA
· stečajnom dužniku 
· RH po ŽDO-u u Zadru
· e-Oglasna ploča sudova
· u spis
· nakon pravomoćnosti rješenja spis dostaviti u Referadu 2

